arnastofnun/IGC-2024 huggingface dataset:
Breyting á bókun 26 við EES-samninginn (störf Eftirlitsstofnunar EFTA) Nefndarálit - þingskjal nr. 1267

127. löggjafarþing 2001–2002.

Þskj. 1267 - 622. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 164/2001, um breytingu á bókun 26 (um valdsvið og störf Eftirlitsstofnunar EFTA á sviði ríkisaðstoðar) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Nikulás Hannigan og Önnu Jóhannsdóttur frá utanríkisráðuneyti og Ingva Má Pálsson frá fjármálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES-nefndarinnar nr. 164/2001 frá 11. desember 2001, um breytingu á bókun 26 (um valdsvið og störf Eftirlitsstofnunar EFTA á sviði ríkisaðstoðar) við EES-samninginn, og til að fella inn í samninginn reglugerð ráðsins (EB) nr. 659/1999 frá 22. mars 1999, um ítarlegar reglur um beitingu 93. gr. EB-sáttmálans.

Meginmarkmiðið með breytingum á bókun 26 er að tryggja Eftirlitsstofnun EFTA (ESA) sambærilegar heimildir og framkvæmdastjórn ESB eru faldar með fyrrgreindri reglugerð ráðsins nr. 659/1999. Ákvörðunin kallar á lagabreytingar hér á landi og hefur viðskiptaráðherra lagt fram frumvarp til laga um breytingu á samkeppnislögum þess efnis (þskj. 938, 596. mál).

Nefndin leggur til að tillagan verði samþykkt.

Lára Margrét Ragnarsdóttir og Þórunn Sveinbjarnardóttir voru fjarverandi við afgreiðslu málsins.

Alþingi, 12. apríl 2002.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Vilhjálmur Egilsson.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á XVIII. viðauka við EES-samninginn (öryggi og hollustuhættir á vinnustöðum o.fl.) Nefndarálit - þingskjal nr. 1268

127. löggjafarþing 2001–2002.

Þskj. 1268 - 623. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 159/2001, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Nikulás Hannigan og Önnu Jóhannsdóttur frá utanríkisráðuneyti og Hönnu S. Gunnsteinsdóttur frá félagsmálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES-nefndarinnar nr. 159/2001 frá 11. desember 2001, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og til að fella inn í samninginn tilskipun ráðsins 2001/23/EB frá 12. mars 2001, um samræmingu á lögum aðildarríkjanna um vernd launamanna við aðilaskipti að fyrirtækjum, atvinnurekstri eða hluta fyrirtækja eða atvinnurekstrar.

Eitt meginmarkmið tilskipunar nr. 2001/23/EB, sem er endurútgefin tilskipun nr. 77/187/EBE með innfelldum breytingum sem leiddu af tilskipun nr. 98/50/EB, er að vernda réttarstöðu starfsmanna við aðilaskipti að fyrirtækjum eða hluta fyrirtækja. Tilskipun nr. 77/187/EBE hefur verið innleidd í íslenskan rétt með lögum nr. 77/1993, um réttarstöðu starfsmanna við aðilaskipti að fyrirtækjum, en eftir stóð að taka upp ákvæði tilskipunar 98/50/EB og er það gert nú með innleiðingu hinnar endurútgefnu tilskipunar. Innleiðing tilskipunarinnar kallar á lagabreytingar hér á landi og hefur félagsmálaráðherra lagt fram frumvarp til laga um réttarstöðu starfsmanna við aðilaskipti að fyrirtækjum (þskj. 990, 629. mál).

Nefndin leggur til að tillagan verði samþykkt.

Lára Margrét Ragnarsdóttir og Þórunn Sveinbjarnardóttir voru fjarverandi við afgreiðslu málsins.

Alþingi, 12. apríl 2002.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Vilhjálmur Egilsson.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á XX. viðauka við EES-samninginn (umhverfismál) Nefndarálit - þingskjal nr. 1269

127. löggjafarþing 2001–2002.

Þskj. 1269 - 636. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 162/2001, um breytingu á XX. viðauka (Umhverfismál) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Nikulás Hannigan og Önnu Jóhannsdóttur frá utanríkisráðuneyti og Sigrúnu Ágústsdóttur, Sigríði A. Arnardóttur og Guðlaug Sverrisson frá umhverfisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES-nefndarinnar nr. 162/2001 frá 11. desember 2001, um breytingu á XX. viðauka (Umhverfismál) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2000/53/EB frá 18. september 2000, um úr sér gengin ökutæki.

Tilskipunin markar heildarramma um meðhöndlun allra farartækja sem eigendur vilja losa sig við og felur það í sér að koma þarf upp kerfi sem nær til alls landsins og tryggir móttöku allra bílflaka og, að því marki sem unnt er, annars úrgangs og hluta sem fjarlægðir eru við viðgerðir bifreiða. Felur þetta m.a. í sér að leggja þarf sérstakt úrvinnslugjald á bifreiðar og að fjármunum sem þannig innheimtast verði varið til að reksturs kerfisins.

Innleiðing tilskipunarinnar kallar á lagabreytingar hér á landi og samkvæmt upplýsingum frá umhverfisráðuneyti er hafinn undirbúningur við endurskoðun löggjafar en þeirri vinnu verður ekki lokið fyrr en með haustinu.

Nefndin vekur athygli á því að nauðsynlegar breytingar á innlendri löggjöf munu ekki ná fram að ganga innan þess frests sem gefinn er til að innleiða tilskipunina hér á landi.

Nefndin leggur til að tillagan verði samþykkt.

Lára Margrét Ragnarsdóttir og Þórunn Sveinbjarnardóttir voru fjarverandi við afgreiðslu málsins.

Alþingi, 12. apríl 2002.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Vilhjálmur Egilsson.

Steingrímur J. Sigfússon.

Einar K. Guðfinnsson.

Jónína Bjartmarz.
Samningur um vörslu kjarnakleyfra efna Nefndarálit - þingskjal nr. 1270

127. löggjafarþing 2001–2002.

Þskj. 1270 - 686. mál.

Nefndarálit um till. til þál. um aðild að samningi um vörslu kjarnakleyfra efna.

Frá utanríkismálanefnd.

Nefndin hefur fjallað um málið og fengið á sinn fund Helgu Hauksdóttur frá utanríkisráðuneyti og Dís Sigurgeirsdóttur frá dómsmálaráðuneyti.

Með tillögunni er leitað heimildar Alþingis til þess að Ísland gerist aðili að samningi um vörslu kjarnakleyfra efna sem gerður var í Vínarborg 3. mars 1980.

Samningur um vörslu kjarnakleyfra efna er á meðal þeirra samninga sem Sameinuðu þjóðirnar hafa skilgreint sem hryðjuverkasamninga. Hann hefur tvenns konar markmið. Annars vegar gerir hann tilteknar kröfur um hvernig vörslu kjarnakleyfra efna sem nota skal í friðsamlegum tilgangi skuli háttað þegar slík efni eru flutt milli landa. Hins vegar mælir hann fyrir um hvers konar ráðstafanir aðildarríki skuli gera vegna ólögmætra athafna með kjarnakleyf efni þegar þau eru flutt milli landa eða eru í notkun, geymslu eða flutningi innan lands.

Aðild að samningnum kallar á lagabreytingar hér á landi og hefur dómsmálaráðherra þegar lagt fram frumvarp til laga um breyting á almennum hegningarlögum nr. 19 12. febrúar 1940 (þskj. 1094, 678. mál).

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 11. apríl 2002.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Vilhjálmur Egilsson.

Þuríður Backman.

Einar K. Guðfinnsson.

Jónína Bjartmarz.
Reynsla af einkavæðingu og einkaframkvæmd Þingsályktunartillaga - þingskjal nr. 1277

127. löggjafarþing 2001–2002.

Þskj. 1277 - 730. mál.

Tillaga til þingsályktunar um skipan nefndar til að kanna reynslu af einkavæðingu og einkaframkvæmd.

Frá efnahags- og viðskiptanefnd.

Alþingi ályktar að fela ríkisstjórninni að skipa nefnd, sem í verði m.a. fulltrúar allra þingflokka, til að kanna reynslu af einkavæðingu og einkaframkvæmd. Nefndin líti sérstaklega til þeirra ríkja þar sem einkavæðingu og einkaframkvæmd hefur verið beitt í ríkum mæli.

Greinargerð.

Tillaga sambærilegs efnis var samþykkt á Alþingi 9. maí 2000. Hún var upphaflega flutt af Ögmundi Jónassyni o.fl. (8. mál á 125. löggjafarþingi) og var vísað til efnahags- og viðskiptanefndar. Nefndin flutti breytingartillögu við tillögugreinina en þar sem ónákvæmni þótti gæta í þingsályktuninni, eins og hún var samþykkt, hefur nefndin ákveðið að flytja tillöguna á nýjan leik með skýrara orðalagi.

Að öðru leyti vísast til greinargerðar, nefndarálits svo og umræðna um tillöguna á 125. löggjafarþingi 1999–2000.
Vestnorræn samráðsnefnd um nýtingu náttúruauðlinda Nefndarálit - þingskjal nr. 1285

127. löggjafarþing 2001–2002.

Þskj. 1285 - 458. mál.

Nefndarálit um till. til þál. um að koma á fót vestnorrænni samráðsnefnd um nýtingu náttúruauðlinda.

Frá utanríkismálanefnd.

Nefndin hefur fjallað um málið og fengið á sinn fund Einar Odd Kristjánsson, formann Íslandsdeildar Vestnorræna ráðsins.

Með tillögunni er lagt til að ríkisstjórninni verði falið, í samvinnu við landstjórnir Færeyja og Grænlands, að koma á fót níu manna samráðsnefnd um nýtingu náttúruauðlinda og að nefndina skipi þrír fulltrúar frá hverju vestnorrænu landanna en tillagan byggist á tilmælum nr. 3/2001 sem samþykkt voru á ársfundi Vestnorræna ráðsins á Grænlandi 2001.

Nefndin leggur til að tillagan verði samþykkt.

Lára Margrét Ragnarsdóttir, Rannveig Guðmundsdóttir og Einar K. Guðfinnsson voru fjarverandi við afgreiðslu málsins.

Alþingi, 18. apríl 2002.

Sigríður A. Þórðardóttir,

form., frsm.

Magnús Stefánsson.

Þórunn Sveinbjarnardóttir.

Katrín Fjeldsted.

Ögmundur Jónasson.

Jónína Bjartmarz.
Sjálfbær þróun og nýting lífríkis á Vestur-Norðurlöndum Nefndarálit - þingskjal nr. 1286

127. löggjafarþing 2001–2002.

Þskj. 1286 - 459. mál.

Nefndarálit um till. til þál. um alþjóðlega ráðstefnu um sjálfbæra þróun og nýtingu lífríkis á Vestur-Norðurlöndum.

Frá utanríkismálanefnd.

Nefndin hefur fjallað um málið og fengið á sinn fund Einar Odd Kristjánsson, formann Íslandsdeildar Vestnorræna ráðsins.

Með tillögunni er farið fram á að ríkisstjórn Íslands, í samvinnu við landstjórnir Færeyja og Grænlands, haldi alþjóðlega ráðstefnu um sjálfbæra þróun og nýtingu lífríkis á Vestur-Norðurlöndum en tillagan byggist á tilmælum nr. 2/2001 sem samþykkt voru á ársfundi Vestnorræna ráðsins á Grænlandi 2001.

Nefndin leggur til að tillagan verði samþykkt.

Lára Margrét Ragnarsdóttir, Rannveig Guðmundsdóttir og Einar K. Guðfinnsson voru fjarverandi við afgreiðslu málsins.

Alþingi, 18. apríl 2002.

Sigríður A. Þórðardóttir,

form., frsm.

Magnús Stefánsson.

Þórunn Sveinbjarnardóttir.

Katrín Fjeldsted.

Ögmundur Jónasson.

Jónína Bjartmarz.
Heimildaöflun um veiðimenningu Vestur-Norðurlanda Nefndarálit - þingskjal nr. 1287

127. löggjafarþing 2001–2002.

Þskj. 1287 - 460. mál.

Nefndarálit um till. til þál. um samvinnu við heimildaöflun og skráningu gagna um veiðimenningu Vestur-Norðurlanda.

Frá utanríkismálanefnd.

Nefndin hefur fjallað um málið og fengið á sinn fund Einar Odd Kristjánsson, formann Íslandsdeildar Vestnorræna ráðsins.

Með tillögunni er lagt til að ríkisstjórn Íslands verði falið, í samvinnu við landstjórnir Færeyja og Grænlands, að efna til samstarfs um heimildaöflun og skráningu gagna um veiðimenningu Vestur-Norðurlanda til að tryggja varðveislu sameiginlegrar arfleifðar en tillagan byggist á tilmælum nr. 1/2001 sem samþykkt voru á ársfundi Vestnorræna ráðsins á Grænlandi 2001.

Nefndin leggur til að tillagan verði samþykkt.

Lára Margrét Ragnarsdóttir, Rannveig Guðmundsdóttir og Einar K. Guðfinnsson voru fjarverandi við afgreiðslu málsins.

Alþingi, 18. apríl 2002.

Sigríður A. Þórðardóttir,

form., frsm.

Magnús Stefánsson.

Þórunn Sveinbjarnardóttir.

Katrín Fjeldsted.

Ögmundur Jónasson.

Jónína Bjartmarz.
Alþjóðasamþykkt um menntun og þjálfun, skírteini og vaktstöður áhafna fiskiskipa Þingsályktun - þingskjal nr. 1296

127. löggjafarþing 2001–2002.

Nr. 10/127.

Þskj. 1296 - 675. mál.

Þingsályktun um aðild að alþjóðasamþykkt um viðmiðanir fyrir menntun og þjálfun, skírteini og vaktstöður áhafna fiskiskipa.

Alþingi ályktar að heimila að Ísland gerist aðili að alþjóðasamþykkt um viðmiðanir fyrir menntun og þjálfun, skírteini og vaktstöður áhafna fiskiskipa sem gerð var í Lundúnum 7. júlí 1995.

Samþykkt á Alþingi 20. apríl 2002.
Fullgilding Stokkhólmssamnings um þrávirk lífræn efni Þingsályktun - þingskjal nr. 1297

127. löggjafarþing 2001–2002.

Nr. 11/127.

Þskj. 1297 - 682. mál.

Þingsályktun um fullgildingu Stokkhólmssamnings um þrávirk lífræn efni.

Alþingi ályktar að heimila ríkisstjórninni að fullgilda fyrir Íslands hönd Stokkhólmssamning um þrávirk lífræn efni sem gerður var 22. maí 2001.

Samþykkt á Alþingi 20. apríl 2002.
Samningur um að koma í veg fyrir ólögmætar aðgerðir gegn öryggi í siglingum Þingsályktun - þingskjal nr. 1298

127. löggjafarþing 2001–2002.

Nr. 12/127.

Þskj. 1298 - 683. mál.

Þingsályktun um aðild að samningi um að koma í veg fyrir ólögmætar aðgerðir gegn öryggi í siglingum á sjó og bókun um að koma í veg fyrir ólögmætar aðgerðir gegn öryggi botnfastra mannvirkja á landgrunninu.

Alþingi ályktar að heimila að Ísland gerist aðili að samningi um að koma í veg fyrir ólögmætar aðgerðir gegn öryggi í siglingum á sjó og bókun um að koma í veg fyrir ólögmætar aðgerðir gegn öryggi botnfastra mannvirkja á landgrunninu sem gerð voru í Róm 10. mars 1988.

Samþykkt á Alþingi 20. apríl 2002.
Aðild að Kyoto-bókun við rammasamning Sameinuðu þjóðanna um loftslagsbreytingar Þingsályktun - þingskjal nr. 1299

127. löggjafarþing 2001–2002.

Nr. 13/127.

Þskj. 1299 - 684. mál.

Þingsályktun um aðild að Kýótó-bókun við rammasamning Sameinuðu þjóðanna um loftslagsbreytingar.

Alþingi ályktar að heimila að Ísland gerist aðili að Kýótó-bókun við rammasamning Sameinuðu þjóðanna um loftslagsbreytingar sem gerð var 10. desember 1997.

Samþykkt á Alþingi 20. apríl 2002.
Stefnumótun um aukið umferðaröryggi Þingsályktun - þingskjal nr. 1311

127. löggjafarþing 2001–2002.

Nr. 14/127.

Þskj. 1311 - 599. mál.

Þingsályktun um stefnumótun um aukið umferðaröryggi.

Alþingi ályktar að á næstu ellefu árum, eða fyrir lok ársins 2012, skuli stefnt að fækkun banaslysa og annarra alvarlegra umferðarslysa um 40% miðað við fjölda slysa árin 2000 og 2001. Þessu takmarki verði náð með sameiginlegu átaki ríkis, sveitarfélaga, fyrirtækja, áhugahópa um umferðaröryggismál og alls almennings. Dómsmálaráðherra kynni Alþingi í byrjun hvers árs stöðu umferðaröryggismála og hvernig miðar í átt að settu marki. Starfs- og framkvæmdaáætlun verði endurskoðuð árlega.

Samþykkt á Alþingi 20. apríl 2002.
Breyting á bókun 26 við EES-samninginn (störf Eftirlitsstofnunar EFTA) Þingsályktun - þingskjal nr. 1315

127. löggjafarþing 2001–2002.

Nr. 15/127.

Þskj. 1315 - 622. mál.

Þingsályktun um staðfestingu ákvörðunar sameiginlegu EES-nefndarinnar nr. 164/2001, um breytingu á bókun 26 (um valdsvið og störf Eftirlitsstofnunar EFTA á sviði ríkisaðstoðar) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 164/2001 frá 11. desember 2001, um breytingu á bókun 26 (um valdsvið og störf Eftirlitsstofnunar EFTA á sviði ríkisaðstoðar) við EES-samninginn, og fella inn í samninginn reglugerð ráðsins (EB) nr. 659/1999 frá 22. mars 1999, um ítarlegar reglur um beitingu 93. gr. EB-sáttmálans.

Samþykkt á Alþingi 20. apríl 2002.
Breyting á XVIII. viðauka við EES-samninginn (öryggi og hollustuhættir á vinnustöðum o.fl.) Þingsályktun - þingskjal nr. 1316

127. löggjafarþing 2001–2002.

Nr. 16/127.

Þskj. 1316 - 623. mál.

Þingsályktun um staðfestingu ákvörðunar sameiginlegu EES-nefndarinnar nr. 159/2001, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 159/2001 frá 11. desember 2001, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og fella inn í samninginn tilskipun ráðsins 2001/23/EB frá 12. mars 2001, um samræmingu á lögum aðildarríkjanna um vernd launamanna við aðilaskipti að fyrirtækjum, atvinnurekstri eða hluta fyrirtækja eða atvinnurekstrar.

Samþykkt á Alþingi 20. apríl 2002.
Breyting á XX. viðauka við EES-samninginn (umhverfismál) Þingsályktun - þingskjal nr. 1317

127. löggjafarþing 2001–2002.

Nr. 17/127.

Þskj. 1317 - 636. mál.

Þingsályktun um staðfestingu ákvörðunar sameiginlegu EES-nefndarinnar nr. 162/2001, um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 162/2001 frá 11. desember 2001, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2000/53/EB frá 18. september 2000, um úr sér gengin ökutæki.

Samþykkt á Alþingi 20. apríl 2002.
Samningur um vörslu kjarnakleyfra efna Þingsályktun - þingskjal nr. 1318

127. löggjafarþing 2001–2002.

Nr. 18/127.

Þskj. 1318 - 686. mál.

Þingsályktun um aðild að samningi um vörslu kjarnakleyfra efna.

Alþingi ályktar að heimila að Ísland gerist aðili að samningi um vörslu kjarnakleyfra efna sem gerður var í Vínarborg 3. mars 1980.

Samþykkt á Alþingi 20. apríl 2002.
Samningur milli Íslands og Færeyja um fiskveiðar innan íslenskrar og færeyskrar lögsögu 2002 Þingsályktun - þingskjal nr. 1319

127. löggjafarþing 2001–2002.

Nr. 19/127.

Þskj. 1319 - 685. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2002.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 2002 sem gengið var frá með orðsendingaskiptum í Reykjavík og Þórshöfn 24. janúar og 28. febrúar 2002.

Samþykkt á Alþingi 20. apríl 2002.
Vestnorræn samráðsnefnd um nýtingu náttúruauðlinda Þingsályktun - þingskjal nr. 1320

127. löggjafarþing 2001–2002.

Nr. 20/127.

Þskj. 1320 - 458. mál.

Þingsályktun um að koma á fót vestnorrænni samráðsnefnd um nýtingu náttúruauðlinda.

Alþingi ályktar að fela ríkisstjórninni, í samvinnu við landstjórnir Færeyja og Grænlands, að koma á fót níu manna samráðsnefnd um nýtingu náttúruauðlinda. Nefndina skipi þrír fulltrúar frá hverju vestnorrænu landanna.

Samþykkt á Alþingi 20. apríl 2002.
Sjálfbær þróun og nýting lífríkis á Vestur-Norðurlöndum Þingsályktun - þingskjal nr. 1321

127. löggjafarþing 2001–2002.

Nr. 21/127.

Þskj. 1321 - 459. mál.

Þingsályktun um alþjóðlega ráðstefnu um sjálfbæra þróun og nýtingu lífríkis á Vestur-Norðurlöndum.

Alþingi ályktar að fela ríkisstjórninni, í samvinnu við landstjórnir Færeyja og Grænlands, að halda alþjóðlega ráðstefnu um sjálfbæra þróun og nýtingu lífríkis á Vestur-Norðurlöndum. Tilgangur með ráðstefnuhaldinu væri að efna til opinnar og gagnrýnnar umræðu á milli sem flestra fylkinga um þessi málefni og ráðstefnugestir kæmu úr mismunandi áttum, þar yrðu fulltrúar stjórnmálamanna, vísindamanna, leikmanna og ólíkra hagsmunasamtaka, svo sem dýra- og náttúruverndarsamtaka.

Samþykkt á Alþingi 20. apríl 2002.
Heimildaöflun um veiðimenningu Vestur-Norðurlanda Þingsályktun - þingskjal nr. 1322

127. löggjafarþing 2001–2002.

Nr. 22/127.

Þskj. 1322 - 460. mál.

Þingsályktun um samvinnu við heimildaöflun og skráningu gagna um veiðimenningu Vestur-Norðurlanda.

Alþingi ályktar að fela ríkisstjórninni, í samvinnu við landstjórnir Færeyja og Grænlands, að efna til samstarfs um heimildaöflun og skráningu gagna um veiðimenningu Vestur-Norðurlanda svo að þekking á þessari sameiginlegu arfleifð gleymist ekki.

Samþykkt á Alþingi 20. apríl 2002.
Samningur um alþjóðastofnun fjarskipta um gervitungl Þingsályktun - þingskjal nr. 1323

127. löggjafarþing 2001–2002.

Nr. 23/127.

Þskj. 1323 - 615. mál.

Þingsályktun um staðfestingu breytinga á samningi um alþjóðastofnun fjarskipta um gervitungl.

Alþingi ályktar að heimila ríkisstjórninni að staðfesta fyrir Íslands hönd breytingar á samningi um alþjóðastofnun fjarskipta um gervitungl sem samþykktar voru í Washington 17. nóvember 2000.

Samþykkt á Alþingi 20. apríl 2002.
Virkjun Hvalár í Ófeigsfirði Nefndarálit - þingskjal nr. 1329

127. löggjafarþing 2001–2002.

Þskj. 1329 - 54. mál.

Nefndarálit um till. til þál. um undirbúningsvinnu fyrir virkjun Hvalár í Ófeigsfirði.

Frá iðnaðarnefnd.

Nefndin hefur fjallað um málið. Umsagnir bárust frá Landsvirkjun, iðnaðar- og viðskiptaráðuneyti og Orkubúi Vestfjarða.

Tillagan miðar að því að iðnaðarráðherra verði falið að gera nauðsynlegar forathuganir til að hægt verði að meta hagkvæmni mögulegrar virkjunar Hvalár í Ófeigsfirði á Ströndum, en virkjun árinnar er einn af ónýttum möguleikum Íslendinga til orkuöflunar.

Nefndin bendir á að ávallt er nauðsynlegt að kanna nýja möguleika á orkuöflun í öllum landshlutum til að tryggja orkuöflun fyrir landsmenn til frambúðar.

Nefndin leggur til að tillagan verði samþykkt óbreytt.

Bryndís Hlöðversdóttir og Kjartan Ólafsson voru fjarverandi við afgreiðslu málsins.

Alþingi, 17. apríl 2002.

Hjálmar Árnason,

form., frsm.

Ásta Möller.

Pétur H. Blöndal.

Svanfríður Jónasdóttir.

Helga Guðrún Jónasdóttir.

Árni Steinar Jóhannsson.

Ísólfur Gylfi Pálmason.
Vistvænt eldsneyti á Íslandi Nefndarálit - þingskjal nr. 1330

127. löggjafarþing 2001–2002.

Þskj. 1330 - 343. mál.

Nefndarálit um till. til þál. um mörkun stefnu um vistvænt eldsneyti á Íslandi.

Frá iðnaðarnefnd.

Nefndin hefur fjallað um málið. Umsagnir bárust frá Íslenskri nýorku ehf., raunvísindadeild Háskóla Íslands, Olíufélaginu hf., verkfræðideild Háskóla Íslands, Neytendasamtökunum, Sorpu og iðnaðar- og viðskiptaráðuneytinu.

Tillagan miðar að því að iðnaðarráðherra verði falið að skipa nefnd sem móti stefnu um vistvænt eldsneyti hér á landi.

Nefndin bendir á að mikilvægt er að kanna framtíðarskipulag eldsneytismála til hlítar, einkum með hliðsjón af umhverfissjónarmiðum og því að mikið hefur gengið á þær orkuauðlindir sem sjá heiminum fyrir hefðbundnu eldsneyti.

Nefndin leggur til að tillagan verði samþykkt með svohljóðandi

BREYTINGU:

Í stað orðanna „Alþingi felur iðnaðarráðherra“ í tillögugrein komi: Alþingi ályktar að fela iðnaðarráðherra.

Bryndís Hlöðversdóttir og Kjartan Ólafsson voru fjarverandi við afgreiðslu málsins.

Alþingi, 17. apríl 2002.

Hjálmar Árnason,

form., frsm.

Ásta Möller.

Pétur H. Blöndal.

Svanfríður Jónasdóttir.

Helga Guðrún Jónasdóttir.

Árni Steinar Jóhannsson.

Ísólfur Gylfi Pálmason.
Sjóðandi lághitasvæði Nefndarálit - þingskjal nr. 1331

127. löggjafarþing 2001–2002.

Þskj. 1331 - 192. mál.

Nefndarálit um till. til þál. um könnun á sjóðandi lághitasvæðum.

Frá iðnaðarnefnd.

Nefndin hefur fjallað um málið. Umsagnir bárust frá Samtökum sunnlenskra sveitarfélaga, Byggðastofnun, Orkustofnun, Orkuveitu Húsavíkur, Eyþingi og Sambandi sveitarfélaga á Suðurnesjum.

Tillagan miðar að því að iðnaðarráðherra verði falið að beita sér fyrir samvinnu við sveitarfélög og Byggðastofnun um könnun á svæðum með sjóðandi lághita. Aðalmarkmið rannsóknanna verði að finna ný sjóðandi lághitasvæði.

Nefndin bendir á að með nýrri hitaveitutækni er hægt að framleiða raforku á sjóðandi lághitasvæðum en hingað til hafa slík svæði einkum verið nýtt til hefðbundinnar upphitunar húsa og ylræktar.

Nefndin leggur til að tillagan verði samþykkt óbreytt.

Bryndís Hlöðversdóttir og Kjartan Ólafsson voru fjarverandi við afgreiðslu málsins.

Alþingi, 17. apríl 2002.

Hjálmar Árnason,

form., frsm.

Ásta Möller.

Pétur H. Blöndal.

Svanfríður Jónasdóttir.

Helga Guðrún Jónasdóttir.

Árni Steinar Jóhannsson.

Ísólfur Gylfi Pálmason.